《毗陵玄妙观》
元代·卞思义

古柏青衫锁翠霏，寥阳金阙隐玄扉。幡幢影动群仙下，星斗坛空独鹤归。

高阁云深分树色，修廊雨过湿苔衣。壁间若问双龙迹，化作天池宝剑飞。

作者简介：卞思义（生卒年不详，约1338年前后在世），字宜之，楚州（今江苏淮安，一作光州）人。早年有诗名。浙西宪府以其才贤，辟为属掾。虽居官，犹不废吟咏。任满转达德录判，又辟为庸田制司掾史。能苦吟，对客谈诗，终日不绝。作诗四章《叠嶂楼》、《响山》、《昭亭》、《书堂》，一时唱和者甚众。尝作铁笛诗寄杨维桢，颇为所赏。诗多失传，《元诗选·三集》录二十三首，题《宜之集》。